**OBRAZLOŽENJE OPĆEG DIJELA FINANCIJSKOG PLANA GRADSKE KNJIŽNICE „MATO LOVRAK“ ZA RAZDOBLJE 2024. - 2026.**

* **PRIHODI I PRIMICI**

U Financijskom planu za 2024. godinu planirani prihodi iznose 88.527,00 eura.

Projekcija za 2025. godinu iznosi 88.969,62 eura.

Projekcija za 2026. godinu iznosi 89.412,27 eura.

* **SKUPINA 63 - pomoći iz inozemstva i od subjekata unutar općeg proračuna**

Planirane su tekuće pomoći proračunskim korisnicima iz proračuna koji im nije nadležan u iznosu od 2.400,00 eura i to iz proračuna Općine Veliki Grđevac, a nisu planirana sredstva od Ministarstva kulture i medija jer njihove ugovore o odobrenim programima dobivamo slijedeće godine.

Iznos planiranih sredstava se ne mijenja u odnosu na ostvarena sredstva u 2023. godini.

* **SKUPINA 64 - prihodi od imovine**

Planirani prihodi od imovine iznose 3,00 eura, a odnose se na kamate na depozite po viđenju.

Iznos planiranih sredstava povećava se u odnosu na 2023. godinu zbog povećanja kamata na depozite po viđenju.

* **SKUPINA 65 - prihodi od upravnih i administrativnih pristojbi, pristojbi po posebnim propisima i naknada**

Planirani prihodi od upravnih i administrativnih pristojbi, pristojbi po posebnim propisima i naknada iznose 800,00 eura, a odnose se na prihode od članarina.

Iznos planiranih sredstava povećava se zbog planiranog povećanja članova knjižnice.

* **SKUPINA 66 - prihodi od prodaje proizvoda i roba te pruženih usluga i prihodi od donacija**

Planirani prihodi od prodaje proizvoda i robe te pruženih usluga i prihodi od donacija iznose 67,00 eura, od čega su prihodi od prodaje proizvoda i roba te pruženih usluga 17,00 eura, a prihodi od donacija 50,00 eura.

Iznos planiranih prihoda se smanjuje zbog toga što u 2023. godini isti nisu ostvareni.

* **SKUPINA 67 - prihodi iz nadležnog proračuna**

Planirani prihodi iz nadležnog proračuna iznose 85.127,00 eura, a odnose se na prihode iz proračuna Grada Grubišnoga Polja.

Iznos planiranih sredstava se povećava zbog planiranja povećanja plaće u 2024.godini te povećanja cijena na tržištu za materijalne rashode.

* **SKUPINA 72 - prihodi od prodaje proizvedene dugotrajne imovine**

Planirani prihodi od prodaje proizvedene dugotrajne imovine iznose 130,00 eura.

Iznos planiranih prihoda se smanjuje zbog manje ostvarenih prihoda u odnosu na plan u 2023. godini.

* **RASHODI I IZDACI**

 U Financijskom planu za 2024. godinu planirani rashodi iznose 88.727,00 eura.

 Projekcija za 2025. godinu iznosi 89.170,62 eura.

 Projekcija za 2026. godinu iznosi 89.614,27 eura.

* **SKUPINA 31 - rashodi za zaposlene**

 Planirani rashodi za zaposlene odnose se na plaće za dvoje djelatnika zaposlenih na neodređeno vrijeme u iznosu od 40.000,00 eura i ostale rashodi za zaposlene u iznosu od 3.347,00 eura. Doprinosi na plaću planirani su u iznosu od 6.400,00 eura.

Iznos planiranih sredstava se povećava u odnosu na 2023. godinu zbog planiranog povećanja plaće u 2024. godini.

* **SKUPINA 32 - materijalni rashodi**

 Materijalni rashodi planirani su u iznosu od 20.670,00 eura, a odnose se na naknade troškova zaposlenima, rashode za materijal i energiju, rashode za usluge, naknadu troškova osobama izvan radnog odnosa te ostale nespomenute rashode poslovanja.

Iznos planiranih sredstava se povećava zbog planiranog povećanja troškova u 2024. godini.

* **SKUPINA 34 - financijski rashodi**

 Financijski rashodi planirani su u iznosu od 400,00 eura a odnose se na usluge banaka.

Iznos planiranih sredstava povećava se zbog planiranog povećanja troškova u 2024.godini.

* **SKUPINA 42 - rashodi za nabavu proizvedene dugotrajne imovine**

Nabava dugotrajne imovine planirana je u iznosu od 8.700,00 eura a odnosi se na nabavku Računala i računalne opreme u iznosu od 1.350,00 eura, uredskog namještaja u iznosu od 2.000,00 eura te nabavku tiskanih knjiga u iznosu od 3.600,00 eura i e-knjiga za knjižnicu u iznosu od 400,00 eura.

Nabava dugotrajne imovine od pomoći iznosi 1.350,00 eura, a odnosi se na nabavu knjiga iz sredstava proračuna Općine Veliki Grđevac.

* **Planirana sredstva za programe odnose se na:**

**Program –Kreativne radionice** 1.200,00 eura,

**Program- Edukativna predavanja** 800,00 eura,

**Program –Izložbe** 220,00 eura,

**Program- Promocija knjiga** 1.950,00 eura,

**Program-Noć knjige** 1.120,00 eura,

**Program- Ljeto u knjižnici**  550,00 eura,

**Program- Natjecanje u čitanju naglas** 300,00 eura,

**Program- Dječji tjedan s knjižnicom** 750,00 eura,

**Program-Mjesec hrvatske knjige** 600,00 eura,

**Program-Čitateljski klub**  420,00 eura,

**Program-Susreti najčitatelja BBŽ**  200,00 eura,

**Program -Čitam i rastem**  550,00 eura,

**Program- Misli zeleno** 550,00 eura.

 **Ukupno programi:**  9.210,00 eura

Povećavaju se planirana sredstva na određenim programima zbog povećanja cijena na tržištu (kreativne radionice, edukativna predavanja, izložbe, promocija knjiga, Noć knjige, Natjecanje u čitanju naglas, Mjesec hrvatske knjige, čitateljski klub, Susret najčitatelja BBŽ).

Smanjuju se sredstva na programima Ljeto u knjižnici, Dječji tjedan s knjižnicom, Čitam i rastem te Misli zeleno zbog toga što se dodatna sredstva za njihovu provedbu očekuju od Ministarstva kulture i medija, a njihove ugovore dobivamo tek u 2024. godini, nakon čega se ugovorena sredstva dodaju postojećim iznosima pojedinih programa.

* **PRENESENI VIŠAK PRIHODA NAD RASHODIMA**

 U Financijskom planu Gradske knjižnice „Mato Lovrak“ za 2024. godinu planiran je višak prihoda nad rashodima u iznosu od 200,00 eura. Planirani višak će se utrošiti za pokriće rashoda poslovanja u 2024. godini.

**OBRAZLOŽENJE POSEBNOG DIJELA FINANCIJSKOG PLANA GRADSKE KNJIŽNICE „MATO LOVRAK“ ZA RAZDOBLJE 2024. - 2026.**

* **Sažetak djelokruga rada proračunskog korisnika**

Gradska knjižnica „Mato Lovrak“ (u daljnjem tekstu: Knjižnica) ima status javne ustanove koja obavlja knjižničnu djelatnost. Osnivač Knjižnice je Grad Grubišno Polje. Knjižnica je osnovana 2006. godine na temelju Odluke o izmjeni Odluke o osnivanju Gradske knjižnice „Mato Lovrak“ Grubišno Polje (KLASA: 612-13/05-01/14 URBROJ: 2127/01-01-06-30). Knjižnica trenutno ima zaposlene dvije djelatnice.

Djelatnost knjižnice obuhvaća prvenstveno: nabavu knjiga i ostalih vrsta knjižnične građe te izgradnju knjižničnih zbirki, stručnu obradu knjižnične građe prema stručnim standardima, što uključuje izradu informacijskih pomagala, pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro, pružanje informacijskih usluga, posudbu i davanje na korištenje knjižnične građe (uključujući međuknjižničnu posudbu), digitalizaciju knjižnične građe, usmjeravanje i podučavanje korisnika pri izboru i korištenju knjižnične građe, vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, pripremanje kulturnih, informacijskih, obrazovnih i znanstvenih sadržaja i programa te obavljanje i drugih poslova sukladno Zakonu o knjižnicama i knjižničnoj djelatnosti i drugim propisima.

Knjižnica će i u razdoblju od 2024. do 2026. razvijati i jačati svoju funkciju informacijskog, obrazovnog i kulturnog središta Grada Grubišnog Polja te surađivati s lokalnom zajednicom i udrugama kako bi se građanima osigurao kvalitetan pristup znanju, informacijama, i kulturnim sadržajima za potrebe obrazovanja, stručnog i znanstvenog rada, cjeloživotnog učenja, informiranja i razonode.

* **Pregled financijskih sredstava po programima:**

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun** **2023.** | **Plan****2024.** | **Projekcija 2025.** | **Projekcija 2026.** |
| REDOVITO POSLOVANJE GRADSKE KNJIŽNICE  |  96.713,75 | 88.727,00 | 89.170,62 | 89.614,27 |
| **Ukupno:** | **96.713,75** | **88.727,00** | **89.170,62** | **89.614,27** |

* **OBRAZLOŽENJE PROGRAMA**

|  |
| --- |
| ***REDOVITO POSLOVANJE GRADSKE KNJIŽNICE*** |
| **Opis programa**:Redovito poslovanje Gradske knjižnice „Mato Lovrak“ obuhvaća prvenstveno izgradnju knjižničnih zbirki kroz nabavu knjiga u tiskanom i elektroničkom obliku i ostalih vrsta knjižnične građe, stručnu obradu knjižnične građe prema stručnim standardima te pohranu, čuvanje i zaštitu knjižnične građe. Drugi dio odnosi se na izravan rad s korisnicima knjižničnih usluga, a obuhvaća pružanje informacijskih usluga, davanje na korištenje i posudbu knjižnične građe iz fonda naše knjižnice, ali i drugih knjižnica putem međuknjižnične posudbe, vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice. Uz svakodnevni stručni rad i rad s korisnicima, u knjižnici se redovno organiziraju i ostale edukativno-kulturološke aktivnosti poput književnih susreta, promocija knjiga, edukativnih predavanja, različitih tipova radionica te ostale aktivnosti podijeljene u ukupno 13 posebnih programa. |
| **Zakonske i druge pravne osnove programa**:Djelatnost Knjižniceostvaruje se u skladu sa zakonskom osnovom: Zakon o knjižnicama i knjižničnoj djelatnosti (NN 17/19), Zakon o ustanovama (NN 76/93, 29/97, 47/99, 35/08, 127/19), Zakon o proračunu (144/2021), Statut Gradske knjižnice „Mato Lovrak“. |
| **Ciljevi provedbe programa u razdoblju 2024.-2026.**Dugoročni ciljevi koje do 2026. godine planiramo postići kroz redovnu djelatnost i posebne programe su:* povećanje broja edukativnih i kulturnih događanja na minimalno 8 događanja mjesečno,
* povećanje broja korisnika Knjižnice za 5% u svakoj od naredne 3 godine,
* povećanje posudbi e-knjiga za 20% u svakoj od naredne 3 godine,
* promocija i poticanje čitanja, knjiga i pismenosti.

Slijeđenjem i izvršavanjem svih ovih ciljeva idemo prema tome da Knjižnica postane prepoznatljivo kulturno središte naše lokalne zajednice te mjesto slobodnog pristupa cjelokupnom znanju i civilizacijskim tekovinama za sve naše građane. |

* **Procjena i ishodište potrebnih sredstava za aktivnosti/projekte unutar programa**

|  |  |  |  |  |
| --- | --- | --- | --- | --- |
| **Naziv aktivnosti** | **Proračun** **2023.** | **Plan****2024.** | **Projekcija 2025.** | **Projekcija 2026.** |
| Redovan rad |  65.260,75 | 70.817,00 |  71.171,07 | 71.525,17 |
| Nabava dugotrajne imovine |  20.705,55 | 8.700,00 | 8.743,50 | 8.787,00 |
| Kreativne radionice | 1.128,00 | 1.200,00 | 1.206,00 | 1.212,00 |
| Edukativna predavanja | 718,00 | 800,00 | 804,00 | 808,00 |
| Izložbe | 199,00 | 220,00 | 221,10 | 222,20 |
| Promocija knjiga | 1.809,00 | 1.950,00 | 1.959,75 | 1.969,50 |
| Noć knjige | 912,00 | 1.120,00 | 1.125,60 | 1.131,20 |
| Ljeto u knjižnici | 1.007,53 | 550,00 | 552,75 | 555,50 |
| Natjecanje u čitanju naglas | 266,00 | 300,00 | 301,50 | 303,00 |
| Dječji tjedan s knjižnicom | 1.574,97 | 750,00 | 753,75 | 757,50 |
| Mjesec hrvatske knjige | 531,00 | 600,00 | 603,00 | 606,00 |
| Čitateljski klub | 398,00 | 420,00 | 422,10 | 424,20 |
| Susreti najčitatelja BBŽ | 133,00 | 200,00 | 201,00 | 202,00 |
| Čitam i rastem | 1.049,34 | 550,00 | 552,75 | 555,50 |
| Misli zeleno | 1.021,61 | 550,00 | 552,75 | 555,50 |
| **Ukupno program:** | **96.713,75** | **88.727,00** | **89.170,62** | **89.614,27** |

* **Obrazloženje i pokazatelji rezultata za svaku aktivnost/projekt:**

|  |
| --- |
| **Naziv aktivnosti/projekta u Proračunu: Redovan rad** |
| Redovan rad Knjižnice podrazumijeva aktivnosti koje se svakodnevno provode u svrhu zadovoljavanja korisničkih zahtjeva i potreba, poslove oko izgradnje i zaštite knjižničnih zbirki kao temelja poslovanja Knjižnice te ostale specifične poslove koje nalaže sama narav knjižničnog poslovanja.U ovaj aspekt poslovanja knjižnice spadaju i edukacije i stručna usavršavanja knjižničnog osoblja u svrhu poboljšanja stručnog rada, ali i obavljanja drugih stručnih poslova sukladno Zakonu o knjižnicama i knjižničnoj djelatnosti i drugim propisima. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja posjećenih edukacija i stručnih skupova |  Povećanjem broja sudjelovanja na stručnim skupovima, seminarima i edukacijama povećala bi se kvaliteta stručnog rada djelatnica Knjižnice | Broj posjećenih seminara/ stručnih skupova godišnje | 5 | 6 | 8 | 8 |

|  |
| --- |
| **Naziv aktivnosti/projekta u Proračunu: Nabava dugotrajne imovine** |
| Najvažnija i najvrjednija dugotrajna imovina koju Knjižnica posjeduje, a koja je istovremeno i temelj poslovanja Knjižnice je knjižnična građa (knjige, AV građa, društvene igre i igračke). U skladu s tim, svake godine nastojimo nabaviti dostatan broj novih naslova beletristike, publicistike, stručnih knjiga, slikovnica te knjiga za djecu i mlade.Od dugotrajne imovine nabavlja se i informatička oprema te uredski namještaj, sukladno amortizaciji i trošenju/uništavanju postojeće opreme i namještaja uslijed svakodnevnog korištenja. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja nabavljenih novih naslova knjiga  |  Povećanjem broja kupljenih novih naslova knjiga omogućit će se korisnicima Knjižnice raznolikija ponuda i veća dostupnost traženih naslova | Broj kupljenih novih naslova knjiga godišnje | 1000 | 1100 | 1200 | 1300 |

|  |
| --- |
| **Naziv aktivnosti/projekta u Proračunu: Kreativne radionice** |
| Kreativne radionice su, uz redovan rad, najzastupljenija vrsta aktivnosti koje provodimo u Knjižnici budući da se održavaju gotovo svakog tjedna. Organiziramo ih za djecu, mlade i odrasle, a sukladno tome određujemo temu i tehnike kojima će se radionice provoditi. **Cilj** provođenja aktivnosti unutar ovog programa je pomoć u pravilnom intelektualnom, estetskom, radnom i kreativnom razvoju djece i odraslih te pružanje mogućnosti za učenje i usvajanje novih vještina. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja sudionika na kreativnim radionicama |  Povećanjem raznolikosti tema i kreativnih tehnika koje bi se obrađivale na radionicama utjecalo bi se na povećanje broja sudionika na pojedinim kreativnim radionicama | Prosječan broj polaznika po održanoj radionici | 10 | 12 | 14 | 14 |

|  |
| --- |
| **Naziv aktivnosti/projekta u Proračunu: Edukativna predavanja** |
| Tijekom godine organiziramo različita edukativna predavanja u suradnji s vanjskim suradnicima i stručnjacima za određena područja**.** Predavanja pokrivaju više različitih tematika: važnost čitanja djeci od najranije dobi, sigurnost na internetu, razvoj u sigurnom obiteljskom okruženju, pozitivan utjecaj knjige na čovjekov cjelokupni razvoj, važnost pravilne i uravnotežene prehrane. **Cilj** održavanja edukativnih predavanja je educiranje korisnika o različitim aktualnim temama te pružanje mogućnosti cjeloživotnog učenja i usavršavanja. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja edukativnih predavanja |  Povećanjem broja održanih edukativnih predavanja različite tematike doprinosi se boljem usvajanju specifičnih znanja te cjeloživotnom neformalnom obrazovanju polaznika | Broj održanih edukativnih predavanja godišnje | 4 | 5 | 6 | 7 |

|  |
| --- |
| **Naziv aktivnosti/projekta u Proračunu: Izložbe** |
| Svake godine u Knjižnici postavljamo nekoliko izložbi koje su dostupne za razgledavanje našim korisnicima, ali i organiziranim grupama koje dolaze u posjet Knjižnici. Uz 3 veće izložbe – povodom obilježavanja Međunarodnog dana žena, izložba eko-radova te izložba u Mjesecu hrvatske knjige, tijekom godine postavlja se i nekoliko manjih izložbi radova nastalih na kreativnim radionicama u Knjižnici.**Cilj** je afirmacija mladih umjetnika, ali i svih ostalih umjetnika koji žele svoj rad učiniti dostupan većem broju posjetitelja te privlačenje novih skupina korisnika u Knjižnicu. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja postavljenih izložbi |  Organiziranjem izložbi različitih tematika nastoji se publici približiti raznovrsne aspekte kulturnog stvaralaštva | Broj organiziranih izložbi godišnje | 5 | 6 | 8 | 8 |

|  |
| --- |
| **Naziv aktivnosti/projekta u Proračunu: Promocija knjiga** |
| Jedna od važnijih aktivnosti vezana uz knjižnice i knjižnično djelovanje je organiziranje promocija novih knjiga domaćih autora. Kroz godinu planirano je održavanje 10-ak takvih promocija književnih djela za djecu, mlade i odrasle.**Cilj** je promoviranje i povećanje vidljivosti pojedinih autora i njihovih djela u društvu, popularizacija knjiga i čitanja te stvaranju novih čitatelja, koji su ujedno i potencijalni novi korisnici Knjižnice. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja promocija knjiga te književnih susreta |  Povećanjem broja promocija knjiga domaćih autora i književnih susreta popularizira se hrvatska književnost i potiče ljude na čitanje | Broj održanih promocija i književnih susreta godišnje | 6 | 7 | 8 | 9 |

|  |
| --- |
| **Naziv aktivnosti/projekta u Proračunu: Noć knjige** |
| Noć knjige je manifestacija pokrenuta 2012. godine na nacionalnoj razini s ciljem obilježavanja Svjetskog dana knjige i autorskih prava (23. travnja) i Dana hrvatske knjige (22. travnja). Naša Knjižnica se svake godine uključuje u ovaj program organizacijom raznovrsnog programa za širu publiku koji počinje u dopodnevnim satima književnim susretom i kreativnom radionicom za djecu, nastavlja se u popodnevnim satima promocijom knjige za odrasle, a završava druženjem i noćenjem u knjižnici za djecu.**Cilj** ovog programa je općenita popularizacija knjižnične djelatnosti u široj javnosti, kao i razvoj kulturno-animacijskih sadržaja u Knjižnici. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja sudionika izravno uključenih u ovaj projekt |  Povećanjem broja sudionika obuhvaćenih različitim jednokratnih aktivnostima u sklopu ovog projekta popularizira se književnost i potiče ljude na čitanje, prvenstveno hrvatskih autora koji su u fokusu ovog projekta | Broj sudionika obuhvaćenih ovim projektom | 40 | 45 | 45 | 50 |

|  |
| --- |
| **Naziv aktivnosti/projekta u Proračunu: Ljeto u knjižnici** |
| U ljetnim mjesecima Gradska knjižnica "Mato Lovrak" nastoji privući što više djece animirajući ih mnoštvom različitih aktivnosti kako bi svoje ljetne praznike proveli što zanimljivije i veselije. Program "Ljeto s knjižnicom“ provodimo već dugi niz godina, a sastoji se od mnoštva aktivnosti, kao što su kreativne radionice, pričaonice, zabavne igre, potraga za blagom, natjecanja u društvenim igrama, dječji partyji, plaža u gradu, knjižnica na otvorenom i čitanje pod zvijezdama.**Cilj** nam je animirati djecu koja zbog različitih razloga nisu u mogućnosti praznike provesti izvan mjesta stanovanja, a dodatni benefiti koje ostvarujemo za Knjižnicu su veća povezanost s lokalnom zajednicom zbog održavanja brojnih aktivnosti na otvorenom te privlačenje novih korisnika. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja jednokratnih aktivnosti za djecu i mlade unutar ovog projekta |  Organiziranjem posebnih aktivnosti prilagođenih djeci i mladima popularizira se knjižnična djelatnost među tom ciljanom skupinom | Broj održanih jednokratnih aktivnosti u sklopu projekta | 10 | 12 | 14 | 14 |

|  |
| --- |
| **Naziv aktivnosti/projekta u Proračunu: Natjecanje u čitanju naglas** |
| Natjecanje u čitanju naglas program je koji je pokrenula Narodna knjižnica i čitaonica „Vlado Gotovac“ Sisak 2012. godine, a od 2017. godine u njemu sudjeluje i naša Knjižnica. Svake godine organiziramo gradsku razinu Natjecanja u čitanju naglas na kojoj sudjeluju učenici osnovnih škola iz Grubišnog Polja, Velikog Grđevca, Velike Pisanice i Nove Rače te se pobjednici plasiraju dalje na županijsku, a potom i na državnu razinu natjecanja.**Cilj** ovog programa je poticanja djece na čitanje i razvijanje ljubavi prema pisanoj riječi te ostvarivanje povezanosti i suradnje s većim brojem institucija na području našeg Grada, ali i izvan njega. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje razine odaziva za sudjelovanje na natjecanju |  Povećanje broja sudionika koji se svake godine odazovu ovom natjecanju izravno će utjecati na podizanje razine kulture čitanja kod djece i mladih | Broj sudionika na natjecanju | 15 | 20 | 20 | 20 |

|  |
| --- |
| **Naziv aktivnosti/projekta u Proračunu: Dječji tjedan s knjižnicom** |
| Gradska knjižnica "Mato Lovrak" posebnu pažnju posvećuje Dječjem odjelu knjižnice koji ujedno okuplja najveći broj korisnika pa upravo zbog toga već dugi niz godina provodimo ovaj program prvi cijeli tjedan u listopadu. Kako bismo obilježili Dječji tjedan, organiziramo veliko otvorenje uz animatore, face painting i plesnu radionicu, a u ostatku tjedna djeci različitog uzrasta na raspolaganju su kazališna predstava, edukativne i zabavne igre, radionice i pričaonice te večer izazova.**Cilj** je razvoj različitih kulturno-animacijskih sadržaja u Knjižnici te upoznavanje i povezivanje djece s Knjižnicom već od predškolske dobi. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja jednokratnih aktivnosti za djecu i mlade unutar ovog projekta |  Organiziranjem posebnih aktivnosti prilagođenih djeci i mladima u Dječjem tjednu populariziraju se knjižnične usluge među tom ciljanom skupinom | Broj održanih jednokratnih aktivnosti u sklopu projekta | 6 | 7 | 8 | 8 |

|  |
| --- |
| **Naziv aktivnosti/projekta u Proračunu: Mjesec hrvatske knjige** |
| Mjesec hrvatske knjige je manifestacija koja se odvija pod pokroviteljstvom Ministarstva kulture i medija Republike Hrvatske, promiče čitanje kao društvenu vrijednost i knjigu kao kulturno dobro. Naša knjižnica se odavno pridružila obilježavanju ovoj manifestaciji te u skladu s tim svake godine od 15.10. do 15.11. provodi program Mjesec hrvatske knjige. Okosnicu programa čine književni susreti koje organiziramo u suradnji s izdavačkim kućama, čitateljski kvizovi, organizirani posjeti učenika osnovne i srednje škole, akcije učlanjenja korisnika u pola cijene te besplatnog upisa prvašića, izložbe radova hrvatskih autora, pričaonice za predškolce i dane otvorenih vrata Knjižnice.**Cilj** ovog programa je popularizacija knjige i čitanja, zadržavanje postojećih i privlačenje novih korisnika u Knjižnicu te dugoročni doprinos razvoju svih knjižničnih oblika učenja i zabave. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja organiziranih posjeta Knjižnici | Organiziranjem ciljanih grupnih posjeta polaznika dječjeg vrtića te osnovne i srednje škole nastoji se djecu i mlade potaknuti na češće posjećivanje Knjižnice i sudjelovanje u ponuđenim aktivnostima primjerenima njihovom uzrastu | Broj organiziranih grupnih posjeta tijekom Mjeseca hrv. knjige | 4 | 6 | 8 | 8 |

|  |
| --- |
| **Naziv aktivnosti/projekta u Proračunu: Čitateljski klub** |
| Zbog velikog broja upita zainteresiranih korisnika, u našoj Knjižnici od 2019. godine postoje čitateljski klub mladih „Mislim, dakle jesam“ i čitateljski klub za odrasle „Kava, cimet i miris knjige“. Sastanci čitateljskih klubova održavat će se kao i do sada jednom mjesečno. Osim sastanaka na kojima se raspravlja o pročitanim djelima, kroz klub članovi imaju i mogućnost upoznati se s poznatim autorima te sudjelovati u čitateljskim kvizovima.**Cilj** osnivanja čitateljskih klubova je promicanje i poticanje čitanja te razvijanje svijesti o važnosti i utjecaju čitanja i pismenosti među mladim i odraslim građanima. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja susreta čitateljskih klubova |  Organiziranjem čitateljskih klubova potičemo sudionike na čitanje i diskutiranje o pročitanom, kao i razvoj cjelokupne kulture čitanja | Broj susreta čitateljskih klubova | 10 | 12 | 14 | 16 |

|  |
| --- |
| **Naziv aktivnosti/projekta u Proračunu: Susreti najčitatelja BBŽ** |
| Potaknuti velikim brojem članova narodnih knjižnica koji godišnje pročitaju iznimno velik broj djela, knjižničari na razini županije pokrenuli su program Susreti najčitatelja Bjelovarsko-bilogorske županije kako bi se posebno istaknuli i nagradili najčitatelji svih narodnih knjižnica u županiji, a svake godine se susret održava u jednom od gradova naše županije. Naša Knjižnica također se priključila provedbi ovog programa koji će se u 2024. godini održati po 20. put.**Cilj** ovog programa je popularizacija knjige i promoviranje čitanja među korisnicima svih dobnih skupina. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja nagrađenih čitatelja u sklopu ove manifestacije |  Organiziranjem susreta najčitatelja na županijskoj razini te nagrađivanjem najčitatelja izravno se potiče razvijanje kulture čitanja | Broj nagrađenih najčitatelja u tekućoj godini | 6 | 10 | 15 | 15 |

|  |
| --- |
| **Naziv aktivnosti/projekta u Proračunu: Čitam i rastem** |
| Ovim programom nastojimo u Knjižnicu privući skupinu najmanjih korisnika – bebe od 0 do 3 godine, a s njima i njihove roditelje. To postižemo provođenjem različitih aktivnosti zanimljivih upravo toj ciljanoj skupini, kao što su održavanje mjesečnih sastanaka na Dječjem odjelu Knjižnice, održavanje edukativnih predavanja pod vodstvom pedijatrice Marije Čatipović, patronažne sestre Danice Bijelić te knjižničara i dječjih psihologa, podjela prigodnih poklon paketa za poticanje čitanja novorođenim bebama u tekućoj godini.**Cilj** ovog programa je poticanje i razvijanje predčitalačkih navika kod djece od najranije dobi te privlačenje nove skupine korisnika u Knjižnicu. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje učlanjenih korisnika u dobi do 3 godine |  Provođenjem ovog projekta i besplatnim učlanjivanjem beba i djece do 3 godine razvijaju se čitateljske navike kod djece od najranije dobi i potiče se odrastanje u kulturnom okruženju | Broj učlanjenih korisnika u dobi od 1. do 3. godine starosti godišnje | 20 | 30 | 35 | 40 |

|  |
| --- |
| **Naziv aktivnosti/projekta u Proračunu: Misli zeleno** |
| Ovim programom naša Knjižnica se pridružuje Zelenim knjižnicama koje u sklopu svoje djelatnosti konstantno educiraju javnost o važnosti zaštite okoliša i održivom načinu života. Program će se ostvariti kroz aktivnosti poput edukativnih predavanja udruge Zeleni klik, održavanje 3 eko radionice te postavljanje tematske izložbe, terenske nastave za djecu te opremanje zelenog kutka u knjižnici koji bi bio opremljen aktualnom literaturom vezanom uz „zeleni“ i održivi način života.**Cilj** je pridonijeti razvoju zelene pismenosti i ekološke osviještenosti građana, stjecanje znanja i vještina potrebnih za poboljšanje kvalitete vlastitog života i života čitave zajednice, ali kao i kod ostalih programa cilj nam je i privući novu nišu mladih korisnika koji su sve više zainteresirani za ekološke teme. |
|
| **Pokazatelj****rezultata** | **Definicija pokazatelja** | **Jedinica** | **Polazna vrijednost 2023.** | **Ciljana vrijednost****2024.** | **Ciljana vrijednost****2025.** | **Ciljana vrijednost****2026.** |
| Povećanje broja jednokratnih aktivnosti unutar ovog projekta |  Povećanjem broja održanih jednokratnih aktivnosti ekološke tematike utjecalo bi se na povećanje informiranosti građana o zaštiti okoliša i ulozi „zelenih knjižnica“ u tom procesu | Broj održanih jednokratnih aktivnosti u sklopu projekta | 5 | 6 | 6 | 8 |

 U Grubišnom Polju, 2.studenoga 2023.god.

 **Ravnateljica**

 **Jelena Ćafor, mag.bibl.**